2015D0144 — LV — 17.11.2015 — 001.001

Šis dokuments ir izveidots vienīgi dokumentācijas nolūkos, un iestādes neuzņemas nekādu atbildību par tā saturu

►B KOMISIJAS ĪSTENOŠANAS LĒMUMS (ES) 2015/144 (2015. gada 28. janvāris), ar ko nosaka kārtību, kādā iesniedzami dotāciju pieteikumi un maksājumu pieprasījumi, un ar tiem saistītā informācija attiecībā uz Eiropas Parlamenta un Padomes Regulā (ES) Nr. 652/2014 minētajiem ārkārtas pasākumiem pret dzīvnieku slimībām (izziņots ar dokumenta numuru C(2015) 250) (OV L 024, 30.1.2015., 17. lpp)

Grozīta ar:









▼B

KOMISIJAS ĪSTENOŠANAS LĒMUMS (ES) 2015/144

(2015. gada 28. janvāris),

ar ko nosaka kārtību, kādā iesniedzami dotāciju pieteikumi un maksājumu pieprasījumi, un ar tiem saistītā informācija attiecībā uz Eiropas Parlamenta un Padomes Regulā (ES) Nr. 652/2014 minētajiem ārkārtas pasākumiem pret dzīvnieku slimībām

(izziņots ar dokumenta numuru C(2015) 250)







EIROPAS KOMISIJA, ņemot vērā Līgumu par Eiropas Savienības darbību, ņemot vērā Eiropas Parlamenta un Padomes 2014. gada 15. maija Regulu (ES) Nr. 652/2014, ar ko paredz noteikumus tādu izdevumu pārvaldībai, kuri attiecas uz pārtikas apriti, dzīvnieku veselību un dzīvnieku labturību, augu veselību un augu reproduktīvo materiālu, un ar ko groza Padomes Direktīvas 98/56/EK, 2000/29/EK un 2008/90/EK, Eiropas Parlamenta un Padomes Regulas (EK) Nr. 178/2002, (EK) Nr. 882/2004 un (EK) Nr. 396/2005, Eiropas Parlamenta un Padomes Direktīvu 2009/128/EK un Eiropas Parlamenta un Padomes Regulu (EK) Nr. 1107/2009 un atceļ Padomes Lēmumus 66/399/EEK, 76/894/EEK un 2009/470/EK ( 1 ), un jo īpaši tās 36. panta 5. punktu, tā kā: (1) Saskaņā ar Regulas (ES) Nr. 652/2014 6. panta 1. punktu dalībvalstīm var piešķirt dotācijas saistībā ar ārkārtas pasākumiem, kuri veikti pēc apstiprinājuma, ka ir sastopama kāda no dzīvnieku slimībām, kas uzskaitītas minētās regulas I pielikumā. (2) Lai nodrošinātu pareizu finanšu pārvaldību un operatīvi saņemtu informāciju par slimības pārvaldību, ir lietderīgi noteikt datumus, līdz kuriem dalībvalstīm ir jāiesniedz dotāciju pieteikumi un maksājumu pieprasījumi, un precizēt, kāda veida informācija ir jāsniedz. Jo īpaši būtu jāsniedz pirmās un atjauninātās aplēses par izdevumiem, kas radušies dalībvalstīm. (3) Ir jānosaka likme, kas piemērojama, konvertējot aplēses un maksājumu pieprasījumus, ko iesniegušas dalībvalstis, kuras neizmanto euro kā savu valsts valūtu. (4) Šajā lēmumā paredzētie pasākumi atbilst Augu, dzīvnieku, pārtikas aprites un dzīvnieku barības pastāvīgās komitejas atzinumam, tā kā: IR PIEŅĒMUSI ŠO LĒMUMU.







1. pants

Provizoriska informācija

▼M1

Dalībvalstis 30 dienu laikā no dienas, kad oficiāli apstiprināts, ka ir sastopama kāda no Regulas (ES) Nr. 652/2014 I pielikumā uzskaitītajām slimībām, sniedz provizorisku informāciju par attiecīgo dzīvnieku un produktu kategorijām un tirgus vērtību katrai no šīm kategorijām, izmantojot elektronisku datni atbilstoši šā lēmuma I pielikumā dotajam paraugam.

▼B

Vienlaikus dalībvalstis sniedz aprakstu par notiekošajām un plānotajām darbībām un tiesību aktiem, ar ko nosaka kompensējamo dzīvnieku un produktu vērtību.

2. pants

Informācija par aplēstajām izmaksām

Ne vēlāk kā divus mēnešus pēc tam, kad oficiāli apstiprināta attiecīgās slimības sastopamība, dalībvalstis, izmantojot elektronisku datni, kas izveidota saskaņā ar II pielikumā doto paraugu “Provizoriskais budžets”, sniedz Komisijai pieteikumu dotācijai saskaņā ar Regulas (ES) Nr. 652/2014 6. panta 1. punktu, iekļaujot šādu informāciju:

(a) aplēstās izmaksas attiecībā uz kompensācijām īpašniekiem, kā minēts Regulas (ES) Nr. 652/2014 8. panta 1. punkta a) un c) apakšpunktā;

(b) aplēstās darbības izmaksas, kā minēts Regulas (ES) Nr. 652/2014 8. panta 1. punkta b) un d) līdz g) apakšpunktā;

(c) attiecīgā gadījumā aplēstās citas izmaksas saistībā ar slimības izskaušanu, kā minēts Regulas (ES) Nr. 652/2014 8. panta 1. punkta h) apakšpunktā, pievienojot pienācīgu pamatojumu.

Lēmuma 1. pantā minēto darbību aprakstu uzskata par dotācijas pieteikuma daļu.

Reizi divos mēnešos pēc pirmajā daļā minētās informācijas iesniegšanas dalībvalstis iesniedz atjauninātu informāciju par izmaksām, kas minētas tajā pašā daļā.

3. pants

Maksājumu pieprasījumi

Sešu mēnešu laikā pēc beigu datuma, kas noteikts finansēšanas lēmumā, vai apstiprinājuma par slimības izskaušanu, atkarībā no tā, kurš datums ir agrāks, dalībvalstis iesniedz Komisijai:

(a) maksājuma pieprasījumu par attiecināmajām izmaksām, kas radušās, un to izveido, izmantojot elektronisku datni atbilstoši šā lēmuma III pielikumā dotajam paraugam;

(b) maksājuma pieprasījumā norādīto izmaksu detalizētu izklāstu, pamatojot ar sīku informāciju par izmaksām, kas radušās un izmaksātas par dažādajām atbilstīgo izdevumu kategorijām, un to izveido, izmantojot elektronisku datni atbilstoši šā lēmuma IV pielikumā dotajam paraugam;

(c) tehnisko ziņojumu atbilstoši šā lēmuma V pielikumam.

4. pants

Konvertēšanas likme

Ja dalībvalsts aplēstās izmaksas vai radušies izdevumi ir valūtā, kas nav euro, attiecīgā dalībvalsts tos konvertē euro valūtā, piemērojot pēdējo valūtas maiņas kursu, ko Eiropas Centrālā banka ir noteikusi pirms tā mēneša pirmās dienas, kurā dalībvalsts ir iesniegusi pieteikumu dotācijas saņemšanai.

5. pants

Adresāti

Šis īstenošanas lēmums ir adresēts dalībvalstīm.









I PIELIKUMS

PROVIZORISKA INFORMĀCIJA PAR DZĪVNIEKU UN PRODUKTU KATEGORIJĀM, KĀ MINĒTS 1. PANTĀ









II PIELIKUMS

PROVIZORISKAIS BUDŽETS, KĀ MINĒTS 2. PANTĀ









III PIELIKUMS

MAKSĀJUMA PIEPRASĪJUMS, KĀ MINĒTS 3. PANTA a) PUNKTĀ









IV PIELIKUMS

DETALIZĒTA INFORMĀCIJA PAR IZMAKSĀM, KĀ MINĒTS 3. PANTA b) PUNKTĀ

▼M1







DARBĪBAS IZMAKSAS – MAKSĀJUMA PIEPRASĪJUMS Iesniegšanas termiņš: Sešu mēnešu laikā pēc datuma, kas noteikts finansēšanas lēmumā, vai apstiprinājuma par slimības izskaušanu, atkarībā no tā, kurš datums ir agrāks. Uzliesmojuma reference DALĪBVALSTS/SLIMĪBA/GADS Nokaušana un izbrāķēšana ADNS Nr. Saimniecības Nr. Rēķina summa bez PVN Piegādātāja nosaukums Maksājuma datums Kopā







Saimniecību un aprīkojuma tīrīšana, dezinsekcija un dezinfekcija ADNS Nr. Saimniecības Nr. Rēķina summa bez PVN Piegādātāja nosaukums Maksājuma datums Kopā







Kontaminētās dzīvnieku barības un kontaminētā aprīkojuma transportēšana un iznīcināšana ADNS Nr. Saimniecības Nr. Rēķina summa bez PVN Piegādātāja nosaukums Maksājuma datums Kopā







Vakcīnu un ēsmu iegādes, uzglabāšanas, pārvaldības izplatīšanas, kā arī inokulācijas izmaksas ADNS Nr. Iegādes izmaksas Uzglabāšanas izmaksas Pārvaldības izmaksas Vakcīnu un ēsmu izplatīšanas izmaksas Inokulācijas izmaksas Maksājuma datums Izmantoto vakcīnas devu skaits Vakcīnas tips Vakcīnas devu izmaksas Kopā







Liemeņu transportēšana un iznīcināšana ADNS Nr. Saimniecības Nr. Rēķina summa bez PVN Piegādātāja nosaukums Maksājuma datums Kopā







Citas ar slimības izskaušanu saistītās izmaksas ADNS Nr. Saimniecības Nr. Rēķina summa bez PVN Piegādātāja nosaukums Maksājuma datums Kopā







KOPĀ Nokaušana un izbrāķēšana (Saimniecību un aprīkojuma) tīrīšana, dezinsekcija un dezinfekcija Kontaminētās dzīvnieku barības un kontaminētā aprīkojuma transportēšana un iznīcināšana Vakcīnu iegāde, uzglabāšana, pārvaldība vai izplatīšana Liemeņu transportēšana un iznīcināšana Citas ar slimības izskaušanu saistītās izmaksas (precizēt) Kopā

▼B









V PIELIKUMS

TEHNISKĀ ZIŅOJUMA SATURS, KĀ MINĒTS 3. PANTA c) PUNKTĀ

Galīgajā tehniskajā ziņojumā iekļauj vismaz šādu informāciju:

1) pasākumu īstenošanas termiņa sākuma un beigu datumu;

2) īstenoto tehnisko pasākumu aprakstu ar būtiskākiem rādītājiem;

3) epidemioloģiskās kartes;

4) līmeni, kādā sasniegti izvirzītie mērķi, un tehniskās grūtības;

5) epidemioloģisko izmeklējumu rezultātus;

6) citu attiecīgu epidemioloģisko informāciju: mirstību, saslimstību, mirušu dzīvnieku un to dzīvnieku sadalījumu pēc vecuma, kuriem testos uzrādījies pozitīvs rezultāts, konstatētos bojājumus, slimības pārnēsātāju klātbūtni utt.